ตลท.สั่งพักการซื้อขาย “PE-TFI” 1 วัน หลังผู้สอบฯไม่ให้ข้อสรุปงบฯ Q1/61
ตลท.สั่งพักการซื้อขาย "PE-TFI" 1 วัน หลังผู้สอบฯไม่ให้ข้อสรุปงบการเงินไตรมาส 1/2561 
14 พ.ค. 2561

ตลาดหลักทรัพย์แห่งประเทศไทย (ตลท.) ประกาศขึ้นเครื่องหมาย SP (Trading Suspension) ห้ามซื้อขายหลักทรัพย์จดทะเบียนเป็นการชั่วคราว และ NP (Notice Pending) บริษัทจดทะเบียนมีข้อมูลที่ต้องรายงานและตลาดหลักทรัพย์อยู่ระหว่างรอข้อมูล บริษัท พรีเมียร์เอ็นเตอร์ไพรซ์ จำกัด (มหาชน) หรือ PE และบริษัท ไทยฟิล์มอินดัสตรี่ จำกัด (มหาชน) หรือ TFI
โดยขึ้นเครื่องหมายตั้งแต่วันที่ 14 พ.ค. 2561 และจะทำการปลดเครื่องหมาย 15 พ.ค. 2561 ทั้งนี้เนื่องจากผู้สอบบัญชีไม่ให้ข้อสรุปต่องบการเงินของบริษัทสิ้นสุดวันที่ 31 มีนาคม 2561 ซึ่งสำนักงาน ก.ล.ต.อาจสั่งการให้บริษัทแก้ไขงบการเงินได้